  Наталья Тетерина 3-тӥ коньывуонэ Ижкарысь Чеберлыко киужъёсъя элькун центрын Якшур-Бӧдьяысь чеберлыко киужъёсъя юртлэн «Палэзё пужыос» адӟытонэз усьтӥськиз. Со сярысь ужъюртлэн пресс-службаез ивортэ. Кызьы пусъемын ивортонын, Якшур-Бӧдяысь кибашлыослэн ужъёссылэн валтӥсь аспӧртэмлыкез – яркыт горд буёл. Адӟытон палэзь вуон дыре радъямын, ӵапак татысь ик солэн нимыз но кылдэ. Удмуртъёс понна палэзь священной писпу лыдъяське. Со удалтонлыклэн, семья шудбурлэн тодметэз, юртэз лек кужымъёслэсь уте Чеберлыко киужъёсъя элькун центрлэн пресс-службаезПусъём, возьматон ёросысь киужъёсъя юртлэн 25 аръем котырес лыдпусэзлы тупатэмын. Якшур-Бӧдьяысь кибашлыос арысь аре калык киужъёсты кылдытон амалъёсты улӟыто но утё. Ужъёсазы ӧнерчиос вашкалазэ но туалазэ огазеяло. Киужъёсъя юртын ужасьёс пӧртэм ӧръёсъя тыршо, соос пӧлын – пужыятӥськон, калык дӥсь, пужыё куиськон, керттӥськон, ӟустарилэсь вуриськон, горд сюйлэсь арбериос, кызьпу туйлэсь, куролэсь, кортлэсь чеберлыко киужъёс, пуэз пужыё вандылон но пу вылын суредан, калык шудон, вашкала крезьгуро инструментъёсты лэсьтон. «Палэзё пужыос» адӟытон 15 фото Ватсалом, «Палэзё пужыос» адӟытон Ижкарысь Чеберлыко киужъёсъя центрын 31-тӥ коньывуонозь ужалоз. Пыронэз эркын Чаклам арлыд: 0+ Тегъёс: Лулчеберет Ижкар Удмуртия киуж Якшур-Бӧдья  